Document ID: 32001R1555

Κανονισμός (ΕΚ) αριθ. 1555/2001 της Επιτροπής
της 30ής Ιουλίου 2001
για την τροποποίηση του κανονισμού (ΕΟΚ) αριθ. 1859/82 περί επιλογής των λογιστικών εκμεταλλεύσεων με σκοπό τη διαπίστωση των εισοδημάτων στις γεωργικές εκμεταλλεύσεις
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 79/65/ΕΟΚ του Συμβουλίου, της 15ης Ιουνίου 1965, περί δημιουργίας δικτύου γεωργικής λογιστικής πληροφορήσεως επί των εισοδημάτων και της οικονομικής λειτουργίας των γεωργικών εκμεταλλεύσεων στην Ευρωπαϊκή Οικονομική Κοινότητα(1), όπως τροποποιήθηκε τελευταία από τον κανονισμό (ΕΚ) αριθ. 1256/97(2), και ιδίως το άρθρο 4 παράγραφος 4 και το άρθρο 6 παράγραφος 2,
Εκτιμώντας τα ακόλουθα:
(1) Το άρθρο 4 του κανονισμού αριθ. 79/65/ΕΟΚ ορίζει ότι το πεδίο παρατήρησης πρέπει να περιλαμβάνει τις γεωργικές εκμεταλλεύσεις οικονομικού μεγέθους ίσου ή μεγαλύτερου από ένα όριο που εκφράζεται σε ευρωπαϊκές μονάδες μεγέθους (ΕΜΜ), κατά την έννοια του παραρτήματος III της απόφασης 85/377/ΕΟΚ της Επιτροπής, της 7ης Ιουνίου 1985, για τη θέσπιση κοινοτικής τοπολογίας των γεωργικών εκμεταλλεύσεων(3), όπως τροποποιήθηκε τελευταία από την απόφαση 1999/725/ΕΚ(4).
(2) Στο άρθρο 2 του κανονισμού (ΕΟΚ) αριθ. 1859/82, της Επιτροπής, της 12ης Ιουλίου 1982, περί επιλογής των λογιστικών εκμεταλλεύσεων με σκοπό τη διαπίστωση των εισοδημάτων στις γεωργικές εκμεταλλεύσεις(5), όπως τροποποιήθηκε τελευταία από τον κανονισμό (ΕΚ) αριθ. 285/2000(6), ορίζονται τα όρια για το 1995 και τα επόμενα λογιστικά έτη.
(3) Οι διαρθρωτικές αλλαγές οδήγησαν σε μείωση του αριθμού των μικρών γεωργικών εκμεταλλεύσεων και της συνδρομής τους στη συνολική γεωργική παραγωγή, και συνεπώς δεν χρειάζεται πλέον να περιλαμβάνονται στο πεδίο παρατήρησης για την κάλυψη του σημαντικότερου τμήματος της γεωργικής δραστηριότητας (τουλάχιστον 90 % του συνολικού τυπικού ακαθάριστου κέρδους).
(4) Στην περίπτωση της Ιταλίας κρίνεται σκόπιμο να αυξηθεί το όριο από 2 ΕΜΜ σε 4 ΕΜΜ, αλλά για πρακτικούς λόγους η τροποποίηση αυτή δεν μπορεί να εφαρμοσθεί πριν από το λογιστικό έτος 2002.
(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της κοινοτικής επιτροπής για το δίκτυο γεωργικής λογιστικής πληροφόρησης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 2 του κανονισμού (ΕΟΚ) αριθ. 1859/82 αντικαθίσταται από το ακόλουθο κείμενο: "Άρθρο 2
Για το λογιστικό έτος 2001 (περίοδος δώδεκα διαδοχικών μηνών που αρχίζει μεταξύ της 1ης Ιανουαρίου και της 1ης Ιουλίου του 2001) και για τα επόμενα λογιστικά έτη, το όριο οικονομικού μεγέθους που αναφέρεται στο άρθρο 4 του κανονισμού αριθ. 79/65/ΕΟΚ σε ΕΜΜ καθορίζεται ως εξής:
ΘΕΣΗ ΠΙΝΑΚΑ
Για την Ιταλία, το όριο οικονομικού μεγέθους που αναφέρεται στο πρώτο εδάφιο καθορίζεται σε 4 ΕΜΜ για το λογιστικό έτος 2002 (περίοδος δώδεκα διαδοχικών μηνών που αρχίζει μεταξύ της 1ης Ιανουαρίου και της 1ης Ιουλίου 2002) και για τα επόμενα λογιστικά έτη."
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός εφαρμόζεται από το λογιστικό έτος 2001.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουλίου 2001.

Labels: 19
6